Axxam aqdim nebna-t s ṭṭub, s uẓru; ad ggen tilewḥin, s yinna ad ččaren tilewḥin-nni, ad ṭṭfen imaddazen, ad tedzen, s yinna mi ikfan leswar-nni, ad seqfen s tsulal, s tfectin; ad gen imiren akal, ad rrnun isulas ad ten-id-awin si lexla; irgazen ad ten-id-awin si teẓgi ad ten-id-bibben yergazen s yinna ad d-rrnun tigejda, ad ṭṭfen isulas-nni s yinna imir-nni mi ṭṭfen isulas-nni, s yinna mi i ṭṭfen isulas-nni ad rrnun tisulal, ad rrnun tifectin, ad rrnun akal, mi i t-kfan imir-nni ad rrnun ad gen leṛfuf, ad iseggem ad t-ddzen akk welbaqi ad d-rrsen, s yinna ad uɣalen s addaynin ad t-gen i lmal s yinna d aɣen addaynin ad as-gen tisulal, ad as-rrnun tifectin ad asrrnun akal, ad yesleɣ, addaynin-nni ttilin deg-s lmal, d axarfi, d azger, d aɛejmi, d taɣḍt, d tixsi, ad ilin akk dinna, akken tesɛiḍ, welbaqi lemdawed-nni. Ad truḥeḍ ad d-ḥucceḍ leḥcic ad asen-t-ḍeqreḍ ɣer din, ama d asaɣur ad asen-t-ḍegreḍ ɣer din ad ččen, s yinna mi i kfan akk akken, ad d-nuɣal s anesluɣ s yinna ad nruḥ ad d-nawi akal, akal n teḥrirt weḥd-s, akal s wayes ara tselɣeḍ weḥd-s.